Қазақстан QazVacты Ауғанстанға жібереді
"Қазақстан QazVacты Ауғанстанға жібереді" | "https://abai.kz/post/140581"
TITLE: Қазақстан QazVacты Ауғанстанға жібереді
URL: https://abai.kz/post/140581
META: "Қазақстан QazVacты Ауғанстанға жібереді" | "https://abai.kz/post/140581"
DATE: 05.10.2021
AUTHOR(s): Abai.kz
TOTAL WORDS: 111
TEXT: Қасым-Жомарт Тоқаев Жамбыл облысы Қордай ауданындағы Биологиялық қауіпсіздік проблемалары ғылыми-зерттеу институтына қарасты QazVac вакцинасын шығаратын биофармацевтика зауытының қызметімен танысты. “Баршаңызды құттықтаймын. Шын мәнінде, бұл – үлкен жетістік. Еліміз үшін қажетті өндіріс. Негізгі жұмыс орындалды. Бәрі дұрыс. Келесі жылы осы жұмысты жалғастырамыз. Вакцина өте тиімді. Гуманитарлық көмек ретінде бұл вакцинаны Ауғанстанға және басқа да мұсылман елдеріне жібереміз. Вакцинамыз дүние жүзінде мойындалып жатыр. Сондықтан баршаңызды құттықтаймын! Ризашылығымды білдіремін. Бұл – өте күрделі процесс, өндіріс. Шын мәнінде, дүниежүзінде, шетелде мұндай өндіріс жасау үшін үш-төрт жыл кетеді. Біз тоғыз айдың ішінде жұмысты орындадық. Сондықтан еңбектеріңіз мемлекет тарапынан жоғары бағаланады”, – деді Қасым-Жомарт Тоқаев. Қазақстан вакцинасын әлемдік нарыққа шығару үшін ДДСҰ сертификатын алу жұмыстарын жүргізуде. Abai.kz
